पाएं अपने शहर की ताज़ा ख़बरें और फ्री ई-पेपरडाउनलोड करें
समय पर इलाज हाेने की उम्मीद लेकर बाहर से रोगी जिला अस्पताल आ रहे हैं, लेकिन यहां भी संसाधनों की कमी के चलते रोगियों की जान पर बन आ रही है। चार अस्पतालों के चक्कर काटने के बाद उनियारा निवासी महिला को परिजन लेकर जिला अस्पताल पहुंचे। यहां बेड नहीं मिलने से महिला को 4 घंटे तक स्ट्रेचर पर रखना पड़ा। बेड मिलने के बाद महिला को ऑक्सीजन चढ़ाया गया, लेकिन 5 घंटे बाद ही उसकी मौत हो गई। महिला के पति ने बताया कि एक-दो दिन से पत्नी काे बुखार की शिकायत थी, वहां डॉक्टरों को दिखाकर उपचार ले रहे थे। शनिवार शाम को ऑक्सीजन लेवल 65 पर पहुंच गया।
ऐसे में किराए की गाड़ी कर रात 10 बजे कोटा के प्राइवेट हॉस्पिटल में गए, जहां कर्मचारियों ने बताया कि भर्ती कर लेंगे, लेकिन ऑक्सीजन नहीं है। एक और प्राइवेट अस्पताल में गए, जहां भी भर्ती करने से मना कर दिया। उसके बाद और ऑक्सीजन लेवल की जांच की तो 68 आ रही थी। इसके बाद काेटा में सरकारी एमबीएस अस्पताल गए। जहां डॉक्टरों ने पत्नी को चेक कर उपचार के लिए जांचें लिख दी। सीटी स्कैन करवाया तो हल्का इंफेक्शन आया। डॉक्टर ने कहा कि फेफड़ों में कोरोना का हल्का इंफेक्शन है। ऑक्सीजन लेवल 95 के ऊपर आ रहा है। यहां बेड नहीं होने से भर्ती नहीं कर सकते। एक और प्राइवेट अस्पताल में गए। वहां कर्मचारियों ने बोला कि अस्पताल में ऑक्सीजन की कमी चल रही है।
यहां ऑक्सीजन लेवल की जांच की तो 65 आ रहा था। पत्नी का दर्द देखा नहीं जा रहा था। मैं उपचार के लिए अस्पतालों के चक्कर लगा रहा था, तभी किसी ने बताया कि बूंदी में व्यवस्था हो सकती है। रात 10 से सुबह 4 बजे तक कोई व्यवस्था नहीं होने के बाद हम बूंदी अस्पताल सुबह 5 बजे पहुंचे। यहां ड्यूटी डॉक्टर ने ऑक्सीजन लेवल जांचा तो 68 आ रहा था। डॉक्टर ने प्राथमिक उपचार कर इंजेक्शन लगाया, लेकिन भर्ती के लिए बोला कि अभी बेड खाली नहीं है। जैसे ही बेड खाली होगा, हम भर्ती कर देंगे। इस दौरान करीब 4 घंटे तक ऑक्सीजन की कमी से कराहाती रही। बाद में बेड खाली खाली होने के बाद 8:30 बजे भर्ती किया। सुबह 11.30 बजे ऑक्सीजन भी चढ़ा दिया। हालत में भी सुधार हो रहा था, लेकिन दाेपहर 1.30 बजे महिला ने दम तोड़ दिया।महिला पेशेंट को परिजन लेकर आए थे, तब उसका ऑक्सीजन लेवल 68 के करीब चल रहा था। ऑक्सीजन की जरूरत थी, लेकिन बेड खाली नहीं थे। उसका ऑक्सीजन लेवल मेंटेन हो, इसके लिए प्राथमिक उपचार कर दिया था।-डॉ. रघुवीर मीणा
आइसोलेशन और कोरोना वार्ड के सभी बेड फुल
बूंदी. जिला अस्पताल के आइसोलेशन और कोरोना वार्ड के सभी बेड फुल हो गए हैं। इसके चलते भर्ती होने के लिए राेगी काे 4 घंटे तक इंतजार करना पड़ रहा है। इतनी देर रोगी भगवान भरोसे ही रहता है। परिजन भी भगवान से प्रार्थना करते रहते हैं। रोगी ऑक्सीजन के बिना हाफता रहता है। अस्पताल में अधिकतर मरीज ऑक्सीजन की कमी के आ रहे हैं। बेड खाली नहीं मिलने से भर्ती नहीं कर पा रहे हैं, जैसे ही किसी की छुट्टी होती है, तब ही भर्ती किया जाता है। हालात के आगे अस्पताल प्रशासन भी बेबस नजर आ रहा है। चिकित्साकर्मियों का कहना है कि हमें भी दुख नहीं देखा जाता। आंखों में आंसू आ जाते हैं, लेकिन कर कुछ नहीं पा रहे हैं। आवश्यकता के अनुरूप उपचार में काम आने वाले उपकरणाें की सप्लाई नहीं हो रही। ऑक्सीजन की कमी है, रेमडेसिविर इंजेक्शन आ नहीं रहे। पिछले कई दिनों से डेक्सोना इंजेक्शन भी खत्म हो रहा है, जो व्यवस्था है, उसी में काम कर रहे हैं। कोरोना संक्रमणकाल में अब तो अस्पताल का स्टाफ भी पॉजिटिव आ रहा है। अस्पताल में मरीज बढ़ रहे हैं, वही उपचार करने वाले धीरे-धीरे कम होते जा रहे हैं। 56 डॉक्टरों में 8 कोरोना पॉजिटिव हो चुके हैं। वहीं, 80 नर्सिंग कर्मियों में 7 कार्मिक कोरोना पॉजिटिव हैं।
हालात गंभीर } 56 में से 8 डॉक्टर, 80 नर्सिंग कर्मियों में 7 नर्सिंग कर्मी भी कोरोना पॉजिटिव
दवाई खत्म है, आपको स्वयं लानी पड़ेगीभर्ती रोगियों की संख्या तो लगातार बढ़ रही है, लेकिन दवाओं की कम सप्लाई आगामी बड़े खतरे को दावत दे रही है। अस्पताल में रेमडेसिविर इंजेक्शन की तो पहले से ही शॉर्टज चल रही थी, लेकिन अब उससे बड़ी आफत खड़ी हो गई। अस्पताल में अधिकांश कोरोना व आइसोलेशन वार्ड में भर्ती रोगियों को लगने वाले डेक्सोना, प्रीपैरा सीलन प्लस, टोजा बेटम व मिथाइल प्रेडनी सोलन इंजेक्शन खत्म हो गए। परिजनाें को मेडिकल स्टाेर पर जाकर लाने पड़ रहे हैं। परिजन अलग-अलग मेडिकल स्टाेराें पर घूम रहे हैं। इनमें से कई लोग कोरोना पॉजिटिव भी हो गए, लेकिन परिजनों के उपचार के लिए दवा लाना इनकी मजबूरी बन गई है, क्योंकि अस्पताल प्रशासन ने हाथ खड़े कर दिए कि दवाई खत्म है, आपको स्वयं लानी पड़ेगी।36 घंटों में 21 जनों ने अस्पताल में दम तोड़ाजिला अस्पताल में बीते 36 घंटों में 21 जनों की मौत हुई, जिनमें चार कोरोना से व 17 जनों ने आइसोलेशन में दम तोड़ दिया। शुक्रवार सुबह 8 से शनिवार सुबह 8 बजे तक अस्पताल में 15 जनों की मौत हुई, इनमें 3 कोरोना से मरे और 12 जनों ने आइसोलेशन में दम तोड़ा।
शनिवार सुबह 8 से रात 8 बजे तक 6 जनों की मौत हुई। इनमें एक की कोरोना से व 5 ने आइसोलेशन में दम तोड़ दिया। 10 दिन में अस्पताल में 87 जनों की सांसें थमी है, जिसमें 19 जने कोरोना से व 67 जनों ने आइसोलेशन में दम तोड़ा है। कोरोना वार्ड में 51 जने भर्ती हैं। इसमें 30 जनों को ऑक्सीजन लगी हुई है। आइसोलेशन वार्ड में 90 रोगी भर्ती हैं, जिनमें 75 जने ऑक्सीजन पर चल रहे हैं। वहीं, दो रोगी वेंटीलेटर पर हैं। उधर, आइसोलेशन वार्ड में से भर्ती एक रोगी फरार हो गया, जिससे अस्पताल प्रशासन में हड़कंप मच गया। बताया गया कि रोगी आइसोलेशन वार्ड में भर्ती था।
दोपहर 12 बजे के बाद से कहीं चला गया। वह कोरोना सस्पेक्टेड है।हेल्पलाइन नंबर जारीराजस्थान उच्च न्यायालय जयपुर के आदेशानुसार कोरोना संक्रमित की सहायता के लिए जिलास्तरीय कमेटी का गठन किया गया है। इसमें जिला विधिक सेवा प्राधिकरण सचिव, जिला अभिभाषक संघ अध्यक्ष और बार काउंसिल ऑफ राजस्थान द्वारा मनोनीत सदस्य को शामिल किया गया है।प्राधिकरण सचिव-अपर जिला एवं सत्र न्यायाधीश सुनीलकुमार यादव ने बताया कि कोरोना संक्रमित मरीज या उनके परिजन जिला विधिक सेवा प्राधिकरण के हेल्पलाइन नंबर 8306002109 पर काॅल कर अपनी समस्या बता सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva zho_Hant eng_Latn